การส่องกล้องทางเดินอาหารคืออะไร
การส่องกล้องทางเดินอาหาร คือ การใช้ท่อที่มีขนาดเล็กและมีความยืดหยุ่นโค้งงอได้ ส่องเข้าไปดูบริเวณอวัยวะภายในที่เป็นระบบทางเดินอาหาร โดยปลายท่อจะมีกล้องที่เป็นเลนส์ขยายภาพ พร้อมกับมีดวงไฟขนาดเล็กเพื่อส่องดูความผิดปกติภายใน และส่งภาพมายังจอรับภาพ
          
การวินิจฉัยด้วยวิธีนี้ แพทย์จะสามารถเห็นความผิดปกติที่ก่อให้เกิดโรคหรือความเจ็บป่วยภายในระบบทางเดินอาหารของเราได้ชัดเจนด้วยตา ซึ่งเป็นการตรวจที่เห็นได้ละเอียดที่สุดในปัจจุบัน และในบางกรณีหรือบางภาวะของโรคยังสามารถทำการรักษาได้ทันทีขณะตรวจส่องกล้องอีกด้วย
 ประเภทของการส่องกล้องทางเดินอาหาร...

การส่องกล้องตรวจระบบทางเดินอาหารส่วนบน (Gastroscopy) :
เป็นการใช้กล้องตรวจหาความผิดปกติในระบบทางเดินอาหารส่วนต้น โดยสอดท่อขนาดเล็กผ่านทางปากเข้าไปยังหลอดอาหาร เพื่อดูความผิดปกติทั้งหมดตั้งแต่ช่องปาก หลอดอาหาร กระเพาะอาหาร และลำไส้เล็กส่วนต้น ซึ่งความผิดปกติที่เกิดในบริเวณนี้มักทำในผู้ป่วยมีอาการกลืนลำบาก ปวดท้องเรื้อรัง หรือปวดท้องจุกแน่นลิ้นปี่โดยที่หาสาเหตุไม่ได้ บางรายอาจมีอาเจียนเป็นเลือด การส่องกล้องยังสามารถตรวจหาแผลในกระเพาะอาหาร ภาวะเลือดออกในช่องท้อง หรือหาเนื้องอกในระบบทางเดินอาหารได้อีกด้วย

การส่องกล้องตรวจลำไส้ใหญ่ (Colonoscopy) :
เป็นการส่องกล้องตรวจลำไส้ใหญ่และทวารหนัก โดยสอดท่อขนาดเล็กผ่านทางทวารหนักผ่านไปยังลำไส้ใหญ่ทั้งหมด อาจรวมถึงลำไส้เล็กส่วนปลายด้วย ซึ่งมักทำในผู้ที่มีปัญหาเกี่ยวกับการขับถ่ายอุจจาระ เช่น ท้องเสียหรือท้องผูกเป็นประจำ หรือท้องเสียสลับท้องผูก ถ่ายอุจจาระเป็นเลือดหรือมีเลือดปน คลำพบก้อนในท้อง รวมถึงผู้ที่มีอาการเสี่ยงของมะเร็งหรือติ่งเนื้อในลำไส้ ซึ่งการตรวจด้วยการส่องกล้องตรวจลำไส้ใหญ่ แนะนำให้ตรวจในผู้ที่อายุ 45 ปีขึ้นไป โดยควรได้รับการตรวจทางทวารหนักทุก 5-10 ปี เพื่อค้นหารอยโรคที่อาจเกิดขึ้นในลำไส้ เช่น ลำไส้อักเสบ กระเปาะลำไส้ใหญ่ ติ่งเนื้อ หรือเนื้องอกลำใส้ใหญ่
12.อายุรศาสตร์ (อายุรศาสตร์) - Internal Medicine,8.ศัลยศาสตร์ (ศัลยศาสตร์) - Surgery